406.11 REGOLAMENTI DWAR RIFUŻJONI TA’ TAXXA FUQ IL-VALUR MIŻJUD LILL-PERSUNI TAXXABBLI MHUX STABBILITI FIT-TERRITORJU TAL-KOMUNITÀ L-AVVIŻ LEGALI 220 tal-2004, kif emendat bl-Avviżi Legali 125 tal-2005, 426 tal-2007, 105 tal-2008 u 94 tal-2012. L-AVVIŻ LEGALI 220 tal-2004, kif emendat bl-Avviżi Legali 125 tal-2005, 426 tal-2007, 105 tal-2008 u 94 tal-2012. 1. Titolu u bidu fis-seħħ. (1) It-titolu ta’ dawn ir-regolamenti huwa Regolamenti dwar Rifużjoni ta’ Taxxa fuq il-Valur Miżjud lill-Persuni Taxxabbli mhux stabbiliti fit-Territorju tal-Komunità. (2) Dawn ir-regolamenti għandhom jidħlu fis-seħħ fl-1 ta’ Mejju 2004, u għandhom japplikaw unikament għal inputtax li jkollha titħallas f’dik id-data jew wara dik id-data. 2. Għall-finijiet ta’ dawn ir-regolamenti, sakemm ir-rabta tal-kliem ma teħtieġx xort’oħra: "l-Att " tfisser l-Att dwar it-Taxxa fuq il-Valur Miżjud; Kap. 406. Kap. 406. "persuna taxxabbli mhux stabbilita fit-territorju tal-Komunità " tfisser persuna taxxabbli li ma tul il-perjodu ta’ provvista kwistjoni, ma jkollhiex in-negozju tagħha lanqas stabbiliment fiss li minnu twettaq l-attività tan-negozju tagħha, jew, jekk ma jkun jeżisti ebda negozju jew post fiss bħal dak, l-indirizz permanenti tagħha jew il-post normali tar-residenza fit-territorju tal-Komunità, u li, matul l-istess perjodu, ma tkun ipprovdiet ebda oġġetti jew servizzi meqjusa li jkunu ġew provduti f’Malta, bl-eċċezzjoni: (a) ta’ servizzi ta’ trasport u servizzi anċillari għal dan eżentati skond, sal-limitu li dawn jagħmlu parti mill-valur taxxabbli, skond il-parti ta 12 tas-Seba’ Skeda li tinsab ma’ l-Att, u tal-partiti 1, 2, 4(2), 4(3), 5, 6, 7, u 8(1) tat-Taqsima Wieħed tal-Ħames Skeda li tinsab ma’ l-Att; (b) ta’ servizzi provduti fil-każi fejn it-taxxa titħallas unikament mill-persuni li lilhom jiġu provduti dawk is-servizzi, skond il-partiti 7, 9, 10, 11(1) u 12 tat-Tielet Skeda li tinsab ma’ l-Att, fejn is-servizzi huma provduti u mwettqa minn persuna taxxabbli residenti barra minn Malta; "territorju tal-Komunità " għandha tfisser it-territorji definiti fis-Sit tax-il Skeda li tinsab ma’ l-Att; "persuna taxxabbli mhux stabbilita f’Malta " tfisser persuna taxxabbli li ma tul iż-żmien tal-provvista inkwistjoni, ma jkollhiex il-post tagħha ta’ l-attività ekonomika lanqas stabbiliment fiss li minnu twettaq l-attività tan-negozju tagħha, jew, jekk ma jkun jeżisti ebda negozju jew post fiss bħal dak, id-domiċilju jew il-post normali ta’ residenza f’Malta. 3. (1) Mingħajr preġudizzju għar-regolamenti 4 u 5, il-Kummissarju tal-VAT għandu jirrifondi lil kull persuna taxxabbli li ma tkunx stabbilita fit-territorju tal-Komunità, bla ħsara għall-kondizzjonijiet imniż/la hawn taħt, kull taxxa fuq il-valur miżjud imħallsa fir-rigward ta’ servizzi mogħtija jew proprjetà mobbli provduta lilha f’Malta minn persuni oħra taxxabbli jew imħallsa fir-rigward ta’ importazzjonijiet ta’ oġġetti f’Malta sal-limitu li dawn l-oġġetti u s-servizzi jintużaw għall-finijiet tal-provvista ta’ servizzi msemmija fir-regolament 2). (2) Mingħajr preġudizzju għar-regolamenti 4 u 5, il-Kummissarju tal-VAT għandu jirrifondi lil kull persuna taxxabbli li ma tkunx stabbilita f’Malta iżda fit-territorju tal-Komunità, bla ħsara għall-kondizzjonijiet imniż/la hawn taħt, kull taxxa fuq il-valur miżjud imħallsa fir-rigward ta’ servizzi mogħtija jew proprjetà mobbli provduta lilha f’Malta minn persuni oħra taxxabbli jew imħallsa fir-rigward ta’ importazzjoni ta’ oġġetti f’Malta sal-limitu li dawk l-oġġetti u s-servizzi jintużaw għall-finijiet tal-provvista ta’ servizzi msemmija fl-artikolu 22(4)(ċ) ta’ l-Att jew għall-finijiet ta’ provvisti oħra minbarra dawk imsemmija fir-Regolamenti dwar Rifużjoni ta’ Taxxa fuq il-Valur Miżjud lill-Persuni Taxxabbli mhux stabbiliti f’Malta iżda stabbiliti fit-territorju tal-Komunità u li jwettqu biss f’Malta operazzjonijiet permessi b’dawn ir-regolamenti li għalihom m’hemmx il-ħtieġa li tirreġistra taħt l-artikolu 10 ta’ l-Att. (3) Rifużjonijiet lill-persuni taxxabbli mhux stabbilti fit-territorju tal-Komunità għandhom isiru bl-eċċezzjoni ta’ rifużjonijiet ta’ input VAT li jirrelataw mal-provvista ta’ servizzi elettroniċi provduti minn persuni taxxabbli reġistrati fit-territorju tal-Komunità taħt l-iskema speċjali msemmijaf fit-Taqsima Seba’ ta’ l-Erba tax-il Skeda li tinsab ma’ l-Att. (4) Il-Kummissarju jista’, permezz ta’ avviż bil-miktub, jeħtieġ il-ħatra ta’ rappreżentant tat-taxxa, bl-eċċezzjoni ta’ persuni taxxabbli stabbiliti fit-territorju tal-Komunità u l-persuni taxxabbli li jipprovdu s-servizzi elettroniċi msemmija fis-sub regolament (3). 4. Kif wieħed japplika. Emendat: A.L.125 tal-2005; A.L.426 tal-2007; A.L.105 tal-2008. (1) Ir-rifużjonijiet imsemmija fir-regolament 3(1) għandhom jingħataw fuq applikazzjoni mill-persuna taxxabbli fuq il-formola preskritta fl-Ewwel Skeda. Dik l-applikazzjoni għandha timtela jew fil-lingwa Maltija jew fil-lingwa Ingliża u għandha tintbagħat lill-Kummissarju tal-VAT, Centrepoint Building, Ta’ Paris Road, Birkirkara, CMR 02, Malta, fi żmien sitt xhur mit-tmiem tas-sena kalendarja li fiha t-taxxa saret dovuta. Jekk l-applikazzjoni tkun tirrelata għal perjodu ta’ anqas minn sena kalendarja iżda mhux anqas minn tliet xhur, l-ammont li għalih issir l-applikazzjoni ma jistax ikun ta’ anqas minn mija u sittautmenineuro (€ 186); iżda jekk l-applikazzjoni tirrelata għal perjodu ta’ sena jew mal-bqija tas-sena kalendarja, l-ammont ma jistax ikun ta’ anqas minn tlieta u għoxrin euro (€ 23). Il-Kummissarju jista’ jtella’ ’l fuq jew iniżżel l-isfel sa 10 fil-mija, il-figuri li jirriżultaw minn din l-konverżjoni fil-munita nazzjonali. (2) L-applikazzjoni għandu jkun fiha it-tagħrif u, jew dokumentazzjoni li ġejjin: (a) ċertifikat uffiċjali mħejji fuq il-formola preskritta fit-Tieni Skeda, miktub bil-lingwa Maltija jew bil-lingwa Ingliża u kontrofirmat mill-awtorità kompetenti tal-pajjiż li fih il-persuna taxxabbli tkun reġistrata għall-VAT jew fejn teżerċita l-attività ekonomika tagħha; (b) l-oriġinali tal-fatturi validiu, jew id-dokumenti validi ta’ l-importazzjoni. (3) Ir-rifużjoni ma għandhiex tingħata: (a) fir-rigward ta’ rifużjonijiet lill-persuni taxxabbli mhux stabbiliti fit-territorju tal-Komunità taħt kondizzjonijiet li jkunu aktar favorevoli minn dawk applikati lill-persuni taxxabbli fil-Komunità; (b) fuq provvisti magħmula minn dik il-persuna taxxabbli fejn in-negozju tagħha kien ikun, min-natura tiegħu stess, jitqies bħala eżenti bla kreditu kieku dak in-negozju kien twettaq f’Malta. 5. Deċiżjonijiet. Emendat: A.L.94 tal-2012. (1) Deċiżjonijiet dwar applikazzjonijiet għar-rifużjoni għandhom jingħataw fi żmien sitt xhur mid-data meta l-applikazzjonijiet, flimkien ma’ dokumenti meħtieġa kollha mitluba taħt dawn ir-regolamenti, għall-eżami ta’ l-applikazzjoni, jiġu riċevuti mill-Kummissarju. Ir-rifużjonijiet għandhom isiru qabel it-tmiem ta’ dan il-perjodu, fuq it-talba ta’ l-applikant, jew f’Malta jew fil-pajjiż fejn ikun stabbilit. Fil-każ imsemmi l-aħħar, l-ispejjeż tal-bank għat-trasferiment għandhom jitħallsu mill-applikant. (2) Il-Kummissarju għandu jiddikjara r-raġuni għar-rifjut ta’ kull applikazzjoni. Appelli kontra dak ir-rifjut jistgħu jiġu presentati lit-Tribunal tar-Reviżjoni Amminjistrattiva f’Malta, suġġetti għall-istess kondizzjonijiet fir-rigward tal-forma u l-limiti ta’ żmien bħal dawk li jirregolaw talbiet għar-rifużjoni magħmula minn persuni taxxabbli stabbiliti f’Malta. 6. Applikazzjoni frewdolenti. Fejn rifużjoni tkun inkisbetfraw dolentement jew b’xi mod ieħor irregolari, il-Kummissarju għandu jipproċedi direttament biex jirkupra l-ammonti mħallsa ħażin u kull penalitajiet u mgħax imposti bir-regolament, mingħajr preġudizzju għad-disposizzjonijiet li jirrelataw ma’ l-assistenza reċiproka fl-irkupru ta’ taxxa fuq il-valur miżjud. Fil-każ ta’ applikazzjonijiet frawdolenti li ma jistgħux jintgħamlu suġġetti għall-penali amministrattiva, il-Kummissarju għandu jirrifjuta għal massimu ta’ sentejn mid-data li fiha kienet saret l-applikazzjoni frawdolenti kull rifużjoni oħra lill-persuna taxxabbli involuta. Fejn penali amministrattiva tkun ġiet imposta u mgħax isir dovut, iżda ma jkunux tħallsu, il-Kummissarju għandu jissospendi kull rifużjoni oħra lill-persuna taxxabbli involuta sakemm ikunu tħallsu. B’żieda l-Kummissarju għandu jkollu d-dritt li jnaqqas dik il-penali amministrattiva u mgħax minn xiri fużjonijiet futuri mitluba minn dik il-persuna taxxabbli. 7. Penali amministrattiva u mgħax. Fejn rifużjoni tkun inkisbetfraw dolentement jew b’mod irregolari ieħor, kif imniżżel fir-regolament 5, penali amministrattiva ekwivalenti għal għoxrin fil-mija ta’ l-ammont riċevut indebitament għandha ssir dovuta, flimkien ma’ mgħax bir-rata ta’ wieħed fil-mija għal kull xahar jew parti minnu, liema mgħax għandu jibda jiddekorri mid-data tal-ħlas ta’ l-ammont riċevut indebitament sad-data li fiha dak l-ammont flimkien mal-penali amministrattiva u l-imgħax jitħallas lura lill-Kummissarju: Iżda l-ammont ta’ dik il-penali amministrattiva u mgħax meħuda flimkien ma għandux jeċċedi l-ammont miksub frawdolentement jew b’mod irregolari ieħor. 8. Kif isir il-ħlas. Il-ħlas tar-rifużjoni għandu jsir f’euro jew fil-munita nazzjonali, skond l-għa/la tal-persuna taxxabbli permezz ta’ ċekk bankarju mpustat fl-indirizz muri fuq l-applikazzjoni. 9. Eliġibilità. (1) Għall-finijiet ta’ dawn ir-regolamenti, l-eliġibilità għar-rifużjoni għandha tiġi stabbilita skond id-disposizzjonijiet ta’ l-artikoli 22 u 23 ta’ l-Att. (2) Dawn ir-regolamenti ma għandhomx jgħoddu għall-provvista ta’ oġġetti li huma eżenti jew li jistgħu jiġu eżentati skond il-parti ta 1(2) tat-Taqsima Wieħed tal-Ħames Skeda li tinsab ma’ l-Att.